Harlan Ellison
Store norske leksikon,Språk og litteratur,Litteraturtyper,Science fiction
Harlan Ellison var en amerikansk science fiction-forfatter og -redaktør, særlig kjent for sine brutalt ærlige fantastiske fortellinger.
Av hans novellesamlinger bør Ellison Wonderland (1962), I Have No Mouth And I Must Scream (1967), Deathbed Stories (1975) og Angry Candy (1989) nevnes. Et utvalg er utgitt i The Essential Ellison: A 35-year Retrospective (1987).Han redigerte skjellsettende antologier i amerikansk science fiction, for eksempel Dangerous Visions (1967) og Again, Dangerous Visions (1972), og skrev også for film og TV. I 1995 var Ellison med-designer på dataspillet I Have No Mouth and I Must Scream. En samling tidligere upubliserte noveller kom ut i 1997 under tittelen Slippage, og de fleste av Ellisons samlede verker ble gitt ut i en serie kalt Edgeworks 1–4 (1996–1997). Les mer i Store norske leksikon science fiction